text: দুই হ্যাটট্রিকে ৭ গোল করে সেরা জসপিন! – GBnews24.com
  বঙ্গবন্ধু আন্তর্জাতিক গোল্ডকাপ টুর্নামেন্টের সেরা খেলোয়াড় ও সেরা গোলদাতা হয়েছেন শিমরিমানা জসপিন। টুর্নামেন্ট জুড়ে দুটি হ্যাটট্রিকসহ সাত গোল দেয়ায় গোল্ডেন বল ও গোল্ডেন বুট পুরস্কারও জিতেছেন বুরুন্দির এই ফরোয়ার্ড। শনিবার (২৫ জানুয়ারি) টুর্নামেন্টের ফাইনালে মুখোমুখি হয় ফিলিস্তিন ও বুরুন্দি। শেষ পর্যন্ত ৩-১ গোলের জয়ে শিরোপা নিশ্চিত করে গেল আসরের চ্যাম্পিয়ন ফিলিস্তিন।
  বঙ্গবন্ধু জাতীয় স্টেডিয়ামে প্রধানমন্ত্রী শেখ হাসিনা প্রধান অতিথি হিসেবে উপস্থিত থেকে বিজয়ীদের হাতে পুরস্কার তুলে দেন।
  সেমিফাইনালে জসপিনকে নিয়ে ভয়ে ছিল বাংলাদেশ। তাকে ভয় করার কারণটা মাঠে প্রমাণ করলেন। আজও তিনি হ্যাটট্রিক করেছেন। ৪৩, ৪৫+২ ও ৭৯ মিনিটে তিনটি গোল করেন। এর মধ্য দিয়ে বঙ্গবন্ধু গোল্ডকাপের ইতিহাসে প্রথম কোনো খেলোয়াড় হিসেবে দুইটি হ্যাটট্রিক করার কৃতিত্ব দেখিয়েছেন।